pythainlp/thaigov-v2-corpus-22032023 huggingface dataset:
วันพุธที่ 12 มกราคม 2565
​PM orders immediate launch of tourism promotion under theme “Amazing Thailand New Chapter”
​PM orders immediate launch of tourism promotion under theme “Amazing Thailand New Chapter”
January 12, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha handed down a policy for Ministry of Tourism and Sports, and Tourism Authority of Thailand to launch the country’s new tourism concept under theme: “Amazing Thailand New Chapter” by January 2022, and to develop “white tourism” in line with the BCG economic development concept to ensure tourism sustainability and safety.
The Government also plans to introduce an entry fee of 300 Baht/person for incoming tourists, starting the 2nd quarter (April 2022), which will be incorporated in the airfare. Revenues will be used for the development and improvement of tourism attractions, and for tourists’ insurance coverage. Concerned agency will also decide on the most appropriate practice for collection of the entry fee for land traveling.
According to the Government Spokesperson, revenues generated from tourism this year is expected at 1.3-1.8 trillion Baht, out of which approx. 800 billion is expected from foreign travelers. If the situation remains the same this year, in which tourists from Europe and the U.S. are main contributors, an estimation of 5 million tourists is expected. However, if Indian tourists included, the target of 7 million tourists could be reached, and if the Chinese tourists are allowed to travel overseas around the second half of the year, 9 million tourists are expected to arrive in the country. Likewise, once the border is opened for cross-border tourism, which should attract tourists from Myanmar, Lao PDR, and Malaysia, the number of 15 million tourists is viable. Meanwhile, domestic tourism is forecasted to generate the approx. revenue of 700 billion Baht this year.
The Prime Minister also ordered all concerned agencies to closely follow up the Omicron situation, both in the country and in other countries, in order to plan out national rehabilitation on the basis of economic and public health balance. Tourism activities have also been planned to accommodate various scenarios and will be strictly implemented in accordance with the public health measures.
วันจันทร์ที่ 14 มิถุนายน 2564
อนุทิน รับมอบห้องความดันลบ และอุปกรณ์ทางการแพทย์
รองนายกรัฐมนตรีและรัฐมนตรีว่าการกระทรวงสาธารณสุข รับมอบห้องความดันลบ และอุปกรณ์ทางการแพทย์ จากสมาคมแห่งสถาบันพระปกเกล้า มูลนิธิเพื่อสถาบันพระปกเกล้า และภาคเอกชน
วันนี้ (14 มิถุนายน 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายพลพีร์ สุวรรณฉวี รองเลขาธิการนายกรัฐมนตรี (ฝ่ายการเมือง) นายแพทย์ณรงค์ สายวงศ์ รองปลัดกระทรวงสาธารณสุข และคณะผู้บริหารกระทรวงสาธารณสุข รับมอบห้องความดันลบ อุปกรณ์ทางการแพทย์ หน้ากากN95 หน้ากากอนามัย และแอลกอฮอล์ จากสมาคมแห่งสถาบันพระปกเกล้า มูลนิธิเพื่อสถาบันพระปกเกล้า และบริษัทโอลิค (ประเทศไทย) จำกัด
นายอนุทินกล่าวว่า ในสถานการณ์โรคโควิด 19 กระทรวงสาธารณสุขได้รับการสนับสนุน จากทุกภาคส่วนทั้งภาครัฐ ภาคเอกชน ผู้ประกอบการและประชาชน นำอุปกรณ์ทางการแพทย์ เวชภัณฑ์ และสิ่งของมามอบให้อย่างต่อเนื่อง สำหรับในวันนี้มีผู้จิตศรัทธา จากสมาคมแห่งสถาบันพระปกเกล้าและมูลนิธิเพื่อสถาบันพระปกเกล้า โดยมีนายมหรรณพ เดชวิทักษ์ นายกสมาคมกิตติมศักดิ์ นายวิษณุ วงศ์สมบูรณ์ นายกสมาคม และคณะ ได้นำสิ่งของมาบริจาคประกอบด้วย ห้องความดันลบ (Negative Pressure Unit) จำนวน 22 ห้อง มูลค่ารวม 220,000 บาท มอบให้สถาบันโรคเฉพาะทางกระทรวงสาธารณสุข จำนวน 3 แห่ง ได้แก่ โรงพยาบาลราชวิถี 5 ห้อง สถาบันมะเร็งแห่งชาติ1 ห้อง สถาบันสุขภาพเด็กแห่งชาติมหาราชินี 1 ห้อง และมอบให้โรงพยาบาลชุมชน จำนวน 15 แห่ง แห่งละ 1 ห้อง, เครื่องวัดปริมาณความอิ่มตัวของออกซิเจนในเลือด และวัดชีพจร (Pulse Oximeter) จำนวน 200 เครื่อง มูลค่า 150,000 บาท มอบให้สถานพยาบาลที่มีความจำเป็น, เครื่องให้ออกซิเจนอัตราการไหลสูง (High Flow Oxygen Cannula) จำนวน 2 เครื่อง มูลค่า 400,000 บาท มอบให้โรงพยาบาลบ้านแพ้ว (องค์การมหาชน) จ.สมุทรสาคร และโรงพยาบาลพระนั่งเกล้า จ.นนทบุรี, เครื่องวัดปริมาณความอิ่มตัวของออกซิเจนในเลือดและชีพจร (Pulse Oximeter) จำนวน 50 เครื่อง มูลค่า 37,500 บาท มอบให้โรงพยาบาลศรีธัญญา กรมสุขภาพจิต มูลค่ารวมทั้งสิ้น 807,500 บาท
นอกจากนี้ คุณโยชิฮิโร ทาคะดะ กรรมการผู้จัดการ (Managing Director) บริษัท โอลิค (ประเทศไทย) จำกัด มอบ Alcohol Hand gel 300 มิลลิลิตร จำนวน 2,000 ขวด, Alcohol Hand spray 75 มิลลิลิตร จำนวน 2,000 ขวด,Alcohol Hand spray 200 มิลลิลิตร จำนวน 1,000 ขวด, หน้ากาก N95 3M จำนวน 640 ชิ้น และหน้ากากอนามัย จำนวน 60,000 ชิ้น มอบให้โรงพยาบาลบุษราคัม รวมมูลค่า 900,000 บาท
“รัฐบาลและกระทรวงสาธารณสุข ขอขอบคุณผู้มีจิตศรัทธาที่นำเวชภัณฑ์ อุปกรณ์ทางการแพทย์มามอบให้ เพื่อใช้ประโยชน์ในการต่อสู้กับสถานการณ์โควิด 19 ซึ่งทุกท่านไม่เคยทอดทิ้งนำสิ่งของเครื่องใช้ที่มีประโยชน์มามอบให้อย่างต่อเนื่อง ขอบคุณทุกกำลังใจ พวกเราไม่หวั่นไหวต่อคำครหาใดๆ ตราบใดที่ทราบว่าจุดประสงค์ เป้าหมายและทิศทางที่เราทำ คือ การทำให้โรคระบาดโควิดผ่านพ้นไป ประชาชนมีสุขภาพแข็งแรง ปลอดภัยจากโรคโควิด คือ เป้าหมายสูงสุดของกระทรวง ทั้งนี้ กระทรวงสาธารณสุขจะเร่งดำเนินการส่งมอบสิ่งของไปยังบุคลากรทางการแพทย์ ผู้ป่วย และเจ้าหน้าที่ที่เกี่ยวข้องกับการต่อสู้โรคโควิด 19 นำไปใช้ให้เกิดประโยชน์สูงสุดตามเจตนาของผู้ที่บริจาคที่ได้แจ้งความประสงค์ไว้ หลังโควิดผ่านพ้น เกิดภูมิคุ้มกันหมู่ในประเทศไม่กี่เดือนข้างหน้าวัสดุภัณฑ์ อุปกรณ์การแพทย์เหล่านี้ยังใช้ประโยชน์ดูแลผู้ป่วยโรคอื่น ๆ ต่อได้” นายอนุทินกล่าว
******************************** 14 มิถุนายน 2564
วันจันทร์ที่ 1 พฤศจิกายน 2564
บีโอไอ และสถาบันอุดมศึกษา ร่วมลงนาม MOU พัฒนากำลังคนสมรรถนะสูงรองรับการลงทุน
ศาสตราจารย์พิเศษ ดร. อเนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานพิธีลงนามบันทึกข้อตกลงความร่วมมือ “โครงการระบบพัฒนากำลังคนสมรรถนะสูงเพื่อรองรับการลงทุนในอุตสาหกรรมยุทธศาสตร์ของประเทศไทย”
ระหว่างสำนักงานปลัด อว. สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.) ร่วมกับ สำนักงานคณะกรรมการส่งเสริมการลงทุน (บีโอไอ) สภาคณบดีวิทยาศาสตร์แห่งประเทศไทย และสภาคณบดีคณะวิศวกรรมศาสตร์แห่งประเทศไทย เพื่อเร่งเพิ่มศักยภาพของทรัพยากรกำลังคนให้มีสมรรถนะที่สูง สามารถตอบสนองความต้องการทั้งในเชิงปริมาณและคุณภาพที่จะเป็นกลไกสำคัญในการกำหนดมาตรการการส่งเสริมการลงทุนของประเทศได้อย่างตรงจุดและมีประสิทธิภาพมากขึ้น เพราะประเทศไทยถือเป็นจุดยุทธศาสตร์หนึ่งที่สำคัญของนักลงทุนทั้งในและต่างประเทศ
วันอังคารที่ 27 กรกฎาคม 2564
รมว.วธ. เป็นประธานพิธีลงนามถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔
พิธีลงนามถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔
วันที่ ๒๗ กรกฎาคม ๒๕๖๔ เวลา ๐๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีลงนามถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๔ โดยมี นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม และคณะผู้บริหารกระทรวงวัฒนธรรมร่วมลงนามถวายพระพร ณ บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
วันพุธที่ 20 ตุลาคม 2564
รมว.ยุติธรรม ประชุมผู้บริหารกระทรวงฯ เพื่อติดตามความคืบหน้าการดำเนินงานของหน่วยงานในสังกัด
รมว.ยุติธรรม ประชุมผู้บริหารกระทรวงฯ เพื่อติดตามความคืบหน้าการดำเนินงานของหน่วยงานในสังกัด
ในวันพุธที่ ๒๐ ตุลาคม ๒๕๖๔ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๖/๒๕๖๔ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม พร้อมด้วยนายวัลลภ นาคบัว รองปลัดกระทรวงยุติธรรม และผู้บริหารระดับสูงของหน่วยงานในสังกัดกระทรวงยุติธรรม เข้าร่วมผ่านระบบการประชุมทางไกล (Cisco Webex Meeting) ณ ห้องประชุมกระทรวงยุติธรรม ๑๐-๐๑ อาคารกระทรวงยุติธรรม และที่ตั้งของหน่วยงาน
รัฐมนตรีว่าการกระทรวงยุติธรรม ได้กล่าวถึงกรณีที่นโยบายของกระทรวงยุติธรรมได้รับความสนใจจากสถาบันการศึกษา โดยมหาวิทยาลัยมหิดล ได้นำประเด็นโครงการนิคมอุตสาหกรรมราชทัณฑ์และประเด็นการกำหนดความผิดในคดีอุกฉกรรจ์ คดีสะเทือนขวัญ หรือคดีที่เป็นที่สนใจของประชาชน (JSOC) ไปออกข้อสอบระดับปริญญาเอก สาขาอาชญาวิทยาและการบริหารยุติธรรม รวมทั้ง กรณีที่ยารักษาโควิด-19 มีราคาถูกลง และการศึกษาฟ้าทะลายโจรจะกว้างไกลมากขึ้น โดยให้กำลังใจกับเจ้าหน้าที่ทุกหน่วยงานที่ร่วมกันบูรณาการทำงานกันอย่างเต็มที่ นอกจากนี้ ได้สั่งการให้กรมสอบสวนคดีพิเศษ ดูแลเรื่องการปราบปรามยาเสพติด และน้ำมันเถื่อน ตามข้อห่วงใยของนายกรัฐมนตรีอีกด้วย
ทั้งนี้ ที่ประชุมได้รับทราบความคืบหน้าการจัดหาวัคซีนให้แก่ผู้ต้องขัง ความคืบหน้าการไกล่เกลี่ยในชั้นบังคับคดี กรณีกองทุนกู้ยืมเพื่อการศึกษา (กยศ.) กรณีศึกษาตัวอย่างรูปแบบการช่วยเหลือประชาชน และแนวทางการบูรณาการระหว่างกระทรวงยุติธรรมและหน่วยงานอื่นในพื้นที่ รวมทั้งรับทราบแนวทางการดำเนินงานโครงการปรับปรุงระบบบำบัดน้ำเสียของกลุ่มเรือนจำคลองเปรม และผลการหารือแนวทางการประหยัดพลังงานด้วยการใช้ระบบโซลาเซลล์ของกลุ่มพัฒนาภารกิจด้านพัฒนาพฤตินิสัย
วันศุกร์ที่ 23 กรกฎาคม 2564
วธ.เปิดมิติใหม่จัดกิจกรรมเยาวชนเชื้อสายไทยคืนถิ่นออนไลน์ปี 2564 ชวนเด็กไทยทั่วโลก ทำกิจกรรมดี ๆ “อยู่ที่ไหน หัวใจก็ไทย” เรียนรู้ผ่าน 5F หนัง แฟชั่น เทศกาลประเพณี อาหาร มวย
วธ.เปิดมิติใหม่จัดกิจกรรมเยาวชนเชื้อสายไทยคืนถิ่นออนไลน์ปี 2564 ชวนเด็กไทยทั่วโลก ทำกิจกรรมดี ๆ “อยู่ที่ไหน หัวใจก็ไทย” เรียนรู้ผ่าน 5F หนัง แฟชั่น เทศกาลประเพณี อาหาร มวย สร้างความเข้มแข็งของชุมชนและเครือข่ายวัฒนธรรมไทยในต่างประเทศ
วธ.เปิดมิติใหม่จัดกิจกรรมเยาวชนเชื้อสายไทยคืนถิ่นออนไลน์ปี 2564 ชวนเด็กไทยทั่วโลก ทำกิจกรรมดี ๆ    “อยู่ที่ไหน หัวใจก็ไทย” เรียนรู้ผ่าน 5F หนัง แฟชั่น เทศกาลประเพณี อาหาร มวย สร้างความเข้มแข็งของชุมชนและเครือข่ายวัฒนธรรมไทยในต่างประเทศ
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบาย และจัดทำแผนความร่วมมือทางวัฒนธรรมระหว่างประเทศอย่างต่อเนื่อง เพื่อส่งเสริม และพัฒนาความร่วมมือกับหน่วยงานต่าง ๆ ทั้งในและต่างประเทศด้วยมิติทางวัฒนธรรม รวมถึงสนับสนุน ประสานงานหน่วยงานภาครัฐ เอกชน ประชาชน แลกเปลี่ยน เผยแพร่และให้บริการข้อมูลข่าวสารศิลปวัฒนธรรม เพื่อให้เกิดบรรยากาศความร่วมมือด้านเศรษฐกิจ การค้า การลงทุน การท่องเที่ยวระหว่างไทยกับนานาประเทศ หนึ่งในกิจกรรมที่ วธ. ได้ดำเนินโครงการเสริมสร้างความเข้มแข็งให้กับเครือข่ายวัฒนธรรมไทยในต่างประเทศ คือ การจัดกิจกรรมเยาวชนเชื้อสายไทยคืนถิ่นร่วมกับเครือข่ายวัฒนธรรมไทย มาตั้งแต่ปี พ.ศ. 2551 ถึงปี พ.ศ. 2562 แต่เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ซึ่งส่งผลกระทบต่อประเทศไทยและทั่วโลกในวงกว้าง ปีนี้ วธ. จึงได้ปรับเปลี่ยนแผนและรูปแบบการดำเนินกิจกรรมจากเดิมที่กำหนดให้เยาวชนไทยที่อาศัยอยู่ประเทศต่าง ๆ ทั่วโลก สมัครใจเข้าร่วมกิจกรรมและศึกษาดูงานจากประสบการณ์ตรง ณ ประเทศไทย เป็นกิจกรรมรูปแบบ “คอร์สออนไลน์” ในชื่อโครงการใหม่คือ โครงการเสริมสร้างความเข้มแข็งให้กับเครือข่ายวัฒนธรรมไทยในต่างประเทศ : กิจกรรมเยาวชนเชื้อสายไทยคืนถิ่นออนไลน์ ประจำปี 2564 “อยู่ที่ไหน หัวใจก็ไทย” เพื่อเปิดโอกาสให้ลูกหลานชาวไทยที่ปัจจุบันครอบครัวได้เดินทางไปศึกษา ประกอบอาชีพ และตั้งถิ่นฐานในต่างประเทศ เช่น สหรัฐอเมริกา แคนาดา สาธารณรัฐฝรั่งเศส เยอรมนี นิวซีแลนด์ ซาอุดีอาระเบีย สหรัฐอาหรับเอมิเรตส์ ฯลฯ ได้เรียนรู้ศิลปวัฒนธรรม สร้างความผูกพันด้านประเพณี วัฒนธรรม และจิตสำนึกความเป็นไทย รวมถึงเป็นตัวแทนในการเผยแพร่วัฒนธรรมไทย ถ่ายทอดความรู้ด้านวัฒนธรรมไทยไปสู่ประเทศที่ตนตั้งถิ่นฐาน และเสริมสร้างความเข้มแข็งของชุมชนไทยในต่างแดน
รัฐมนตรีว่าการกระทรวงวัฒนธรรม กล่าวอีกว่า สำหรับรูปแบบการจัดกิจกรรมในปีนี้ น้อง ๆ เยาวชนเชื้อสายไทยจากทั่วโลก จำนวน 100 คน เข้าร่วมคอร์สเรียนออนไลน์ผ่านระบบ ZOOM ส่วนผู้สนใจทั่วไปสามารถรับชมกิจกรรมผ่าน Facebook Live ชื่อ Thai Youth Homecoming ระหว่างวันที่ 2 - 6 สิงหาคม 2564 เรียนรู้ความเป็นไทยผ่าน 5F ได้แก่ Food - อาหาร, Film - ภาพยนตร์, Fashion - แฟชั่น, Fighting - มวยไทย และ Festival - เทศกาลประเพณี รวมถึงการผลิตเนื้อหาและวีดิทัศน์จากกระบวนการผลิตรายการ (Video Production) เพื่อเผยแพร่บนแพลตฟอร์มออนไลน์ การสาธิตและฝึกปฏิบัติ เช่น นาฏศิลป์ การสาธิตศิลปหัตถกรรม มารยาทไทย อาหารไทย ศิลปะการต่อสู้ไทย ศิลปะประดิษฐ์ การออกแบบ ฯลฯ เยาวชนไทย อายุ 12-18 ปี ที่สนใจสามารถสมัครเข้าร่วมโครงการฯ โดยไม่เสียค่าใช้จ่ายใด ๆ ตั้งแต่บัดนี้ถึงวันที่ 29 กรกฎาคม 2564 ที่เว็บไซต์ https : //bit.ly/2UYJkis หรือสอบถามเพิ่มเติมได้ที่ Email : thaiyouth.homecoming@gmail.comหรือ โทร : (+66)6-5502-8446 และติดตามข้อมูลได้ทาง Facebook : Thai Youth Homecoming
วันพุธที่ 14 กรกฎาคม 2564
คืบหน้า! ผลิตยาฟาวิพิราเวียร์ในประเทศ ได้ผลดี
....
ภายหลังจากที่ประเทศไทยได้สิทธิ ผลิตยาฟาวิพิราเวียร์ และองค์การเภสัชกรรมได้ประสานสั่งซื้อวัตถุดิบ สำหรับผลิตยา ทั้งจากประเทศจีน และอินเดีย นั้น
.
ล่าสุด การวิจัยและพัฒนาการผลิตยาฟาวิพิราเวียร์ภายในประเทศ สำหรับต้านไวรัสโควิด-19 ซึ่งเป็นส่วนหนึ่งของการขับเคลื่อนตามแผนยุทธศาสตร์เศรษฐกิจของรัฐบาล มีความคืบหน้าเป็นอย่างมาก
.
จากผลการวิจัยและพัฒนา พบว่า สามารถสังเคราะห์สารตั้งต้นที่มีความบริสุทธิผ่านเกณฑ์มาตรฐาน และยังเป็นการสังเคราะห์จากสารตั้งต้นที่มีราคาถูก โดยไม่ต้องนำเข้าวัตถุดิบจากต่างประเทศ ซึ่งปัจจุบันนำเข้ามากถึงร้อยละ 95
.
ในเดือน ก.ค.นี้ คาดว่า ยาฟาวิพิราเวียร์ที่ได้ผ่านการวิจัยและพัฒนาขึ้นนั้น จะได้รับการขึ้นทะเบียน อย. จากนั้นจะเข้าสู่กระบวนการผลิตเชิงพาณิชย์เพื่อนำไปรักษาผู้ป่วยโควิด-19 ได้ทันที
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 6 พฤษภาคม 2565
โครงการประกันภัยข้าวนาปี ปีการผลิต 2565
วันศุกร์ที่ 6 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยเกษตรกรที่อาจได้รับผลกระทบจากภัยธรรมชาติ จึงเห็นชอบโครงการประกันภัยข้าวนาปี
ปีการผลิต 2565 วงเงิน 1,925 ล้านบาท
สำหรับอุดหนุนค่าเบี้ยประกันภัยให้แก่เกษตรกรโดยความคุ้มครองของประกันภัยครอบคลุมภัยศัตรูพืช
โรคระบาด และภัยพิบัติธรรมชาติ 7 อย่าง ได้แก่ น้ำท่วมหรือฝนตกหนัก ภัยแล้ง ฝนแล้งหรือฝนทิ้งช่วง
ลมพายุหรือพายุไต้ฝุ่น ภัยอากาศหนาวหรือน้ำค้างแข็ง ลูกเห็บ ไฟไหม้ และช้างป่า
โดยประกันภัยพื้นฐานคุ้มครองภัยธรรมชาติ 1,190 บาท/ไร่ ภัยศัตรูพืชและโรคระบาด 595 บาท/ไร่
ส่วนประกันภัยภาคสมัครใจคุ้มครองภัยธรรมชาติ 240 บาท/ไร่ ภัยศัตรูพืชและโรคระบาด 120 บาท/ไร่
เกษตรกรที่สนใจซื้อกรมธรรม์ได้ที่ ธ.ก.ส. ทุกสาขาทั่วประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 4 มกราคม 2565
กรมท่าอากาศยาน ชี้แจงกรณีมีประเด็นบิดเบือนของ ท่าอากาศยานเบตง
ตามที่ได้มีข้อมูลปรากฏบิดเบือนในสื่อสังคมออนไลน์ ถึงกรณีการก่อสร้างท่าอากาศยานเบตงที่มีข้อติดขัดไม่สามารถเปิดให้บริการได้นั้น กรมท่าอากาศยานขอชี้แจงข้อมูลเพื่อความเข้าใจที่ถูกต้องดังนี้
กรมท่าอากาศยาน (ทย.) กระทรวงคมนาคม ได้ดำเนินการก่อสร้างท่าอากาศยานเบตง ตามมติคณะรัฐมนตรี เมื่อวันที่ 6 ตุลาคม 2558 วัตถุประสงค์เพื่อแก้ไขปัญหาการคมนาคมในพื้นที่ที่มีสภาพภูมิประเทศเป็นภูเขาสูงชันไม่สะดวกต่อการเดินทาง และเป็นการพัฒนาเศรษฐกิจความมั่นคงในพื้นที่ 3 จังหวัดชายแดนภาคใต้ ซึ่งก่อนการดำเนินการก่อสร้างกรมท่าอากาศยาน ได้มีการศึกษาความเป็นไปได้ วิเคราะห์ข้อมูลทางกายภาพและทางเศรษฐศาสตร์ จึงได้ข้อสรุปในการก่อสร้างที่วางไว้คือ ทางวิ่ง (Runway) ขนาด 30x1,800 เมตร สามารถรองรับเครื่องบินขนาด 80 ที่นั่ง (ATR-72/Q-400) ซึ่งตามหลักการดำเนินงานท่าอากาศยานจะมีการติดตามตัวเลขผู้โดยสารและเที่ยวบิน เพื่อนำมาวิเคราะห์ในการเพิ่มศักยภาพของท่าอากาศยานต่าง ๆ โดยจะต้องมีระยะของการพัฒนาตามขนาดและความต้องการเดินทางของประชาชน
สำหรับเส้นทางบินและการขึ้นลงของอากาศยาน จะอยู่ในน่านฟ้าของประเทศไทยเท่านั้น ไม่มีล้ำเข้าไปในน่านฟ้าของประเทศเพื่อนบ้านแต่อย่างใด ขณะนี้ได้มีสายการบินขออนุญาตทำการบินไว้ 2 เส้นทาง คือ 1. หาดใหญ่-เบตง-หาดใหญ่ และ 2. ดอนเมือง-เบตง-ดอนเมือง ปัจจุบันท่าอากาศยานเบตงได้มีการให้บริการเที่ยวบินทางราชการ และเที่ยวบินส่วนบุคคล ซึ่งได้มีการทำการบินมาอย่างต่อเนื่อง ในส่วนของการให้บริการเติมน้ำมันอากาศยานนั้น ทย. ได้มีการหารือแนวทางร่วมกันกับ บริษัท ปตท. จำกัด (มหาชน) โดยได้มีการวางแผนการลงทุนและแนวทางในการให้บริการในอนาคต
ทย. ขอเรียนให้ทราบว่าจากข้อมูลทั้งหมดที่กล่าวไปข้างต้น จะเห็นได้ว่าการดำเนินงานของ ทย. มีวัตถุประสงค์ที่ชัดเจนในความต้องการพัฒนาท่าอากาศยานให้สามารถรองรับการเดินทางทางอากาศของประชาชนได้อย่างเพียงพอ และครอบคลุมทุกความต้องการ รวมถึงเชื่อมโยงเส้นทางคมนาคมของประชาชนให้ทั่วถึงต่อไป
วันพฤหัสบดีที่ 30 มิถุนายน 2565
เสนอ อุทยานธรณีขอนแก่น เป็น อุทยานธรณีโลก
วันเสาร์ที่ 25 มิถุนายน 2565
เสนอ อุทยานธรณีขอนแก่น เป็น อุทยานธรณีโลก
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมการยกระดับแหล่งทรัพยากรธรรมชาติของไทยสู่ระดับโลก
โดยเห็นชอบเสนออุทยานธรณีขอนแก่น เป็นอุทยานธรณีโลกของ UNESCO
เนื่องจากเป็นแหล่งค้นพบซากไดโนเสาร์สายพันธุ์ใหม่ของโลกมากถึง 5 สายพันธุ์ รวมถึงจระเข้และปลาโบราณ
มีแหล่งท่องเที่ยวเชิงประวัติศาสตร์และเชิงธรณีวิทยาที่สำคัญหลายแห่ง หากได้การรับรองเป็นอุทยานธรณีโลก
จะเป็นที่รู้จักของนานาชาติถึงคุณค่าในด้านธรณีวิทยาและโบราณคดี
ได้รับการพัฒนาอย่างสมดุลระหว่างการอนุรักษ์ การศึกษาวิจัย และการพัฒนาทางเศรษฐกิจและสังคม
ภายใต้การจัดการอย่างมีส่วนร่วมทั้งจากภาครัฐ ท้องถิ่น และชุมชน
สร้างการตระหนักรู้คุณค่าของประชาชนในพื้นที่ ดึงดูดนักท่องเที่ยว
และสร้างรายได้แก่ท้องถิ่นชุมชนอย่างยั่งยืน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 28 เมษายน 2565
​โฆษกรัฐบาล เผย "นายกฯ"  เชิญชวนผู้สูงอายุ ฉีดวัคซีนป้องกันโควิด-19 ลดความรุนแรง  ลดการป่วยหนัก  ลดการเสียชีวิต
​โฆษกรัฐบาล เผย "นายกฯ"  เชิญชวนผู้สูงอายุ ฉีดวัคซีนป้องกันโควิด-19 ลดความรุนแรง  ลดการป่วยหนัก  ลดการเสียชีวิต
วันนี้ (28 เม.ย. 65) นายธนกร วังบุญคงชนะ โฆษกประจำสำนักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานตามที่กรมอนามัย รายงานผลการสำรวจอนามัยโพลเรื่อง “พฤติกรรมการป้องกันโรคและความกังวลต่อการฉีดวัคซีนของกลุ่มผู้สูงอายุ” ระหว่างวันที่ 1-21 เม.ย. 2565 พบว่า ผู้สูงอายุ 60 ปีขึ้นไป ได้รับวัคซีนและฉีดวัคซีนเข็มกระตุ้นครบแล้ว ร้อยละ 88.20 และผู้สูงอายุที่ยังไม่แน่ใจที่จะฉีดวัคซีนหรือคิดว่าจะไม่ฉีดวัคซีนเข็มกระตุ้น ร้อยละ 11.80 ซึ่งสาเหตุที่ทำให้ผู้สูงอายุฉีดวัคซีนไม่ครบหรือยังไม่ได้ฉีดวัคซีน คือ กลัวผลข้างเคียงจากการฉีดวัคซีน ร้อยละ 37.99 รองลงมา คือ คิดว่าฉีดวัคซีน 1-2 เข็ม เพียงพอแล้ว ร้อยละ 19.44 และอยากศึกษาข้อมูลให้แน่ใจก่อนฉีดวัคซีน ร้อยละ 10.51 ทั้งนี้นายกรัฐมนตรีได้มอบนโยบายให้ สธ. รณรงค์ให้บุตรหลานพาผู้สูงอายุไปฉีดวัคซีนให้ครบโดสเพื่อลดอาการเจ็บป่วย ลดการป้องกันอาการรุนแรง แม้การฉีดวัคซีนอาจเกิดผลข้างเคียงได้ แต่การฉีดวัคซีนมีประโยชน์มากกว่าความเสี่ยงต่อการเกิดอาการข้างเคียงอย่างมาก พร้อมทั้งเน้นย้ำให้ผู้สูงอายุปฏิบัติตามคำแนะนำของกระทรวงสาธารณสุขอย่างต่อเนื่อง และเข้มข้นสูงสุด เพื่อป้องกันโควิด-19ยึดหลัก DMHTT คือ เว้นระยะห่าง สวมหน้ากาก ล้างมือบ่อย ๆ ตรวจวัดอุณหภูมิ และตรวจเชื้อโควิด-19 และส่งเสริมสุขภาพให้แข็งแรงสม่ำเสมอ โดยกินอาหารที่สะอาด ถูกสุขลักษณะ อนามัยหมั่นออกกำลังกายอย่างสม่ำเสมอ
สำหรับผู้ติดเชื้อโควิด-19 รายใหม่วันพฤหัสบดีที่ 28 เมษายน 2565 ยอดผู้ติดเชื้อโควิด-19รวม 14,437 ราย จำแนกเป็น ผู้ป่วยจากในประเทศ 14,360 ราย ผู้ป่วยมาจากต่างประเทศ 77 ราย ผู้ป่วยสะสม 2,000,573 ราย (ตั้งแต่ 1 มกราคม 2565) หายป่วยกลับบ้าน 18,509 ราย หายป่วยสะสม 1,868,475 ราย (ตั้งแต่ 1 มกราคม 2565) ผู้ป่วยกำลังรักษา 158,768 ราย เสียชีวิต 127 ราย จำนวนผู้ป่วยปอดอักเสบ รักษาตัวอยู่ในโรงพยาบาล 1,827 ราย เฉลี่ยจังหวัดละ 24 ราย อัตราครองเตียง ร้อยละ 24.1
..............................
วันพฤหัสบดีที่ 19 พฤษภาคม 2565
ปลัดกอบชัยฯ เป็นประธานในพิธีมอบรางวัลคุณภาพแห่งชาติ ครั้งที่ 20 ประจำปี 2564 (Thailand Quality Award :TQA)
ปลัดกอบชัยฯ เป็นประธานในพิธีมอบรางวัลคุณภาพแห่งชาติ ครั้งที่ 20 ประจำปี 2564 (Thailand Quality Award :TQA)
ปลัดกอบชัยฯ  เป็นประธานในพิธีมอบรางวัลคุณภาพแห่งชาติ ครั้งที่ 20  ประจำปี 2564
(Thailand Quality Award :TQA)
วันนี้ (18 พฤษภาคม 2565) เวลา  20.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีมอบรางวัลคุณภาพแห่งชาติ ครั้งที่ 20  ประจำปี 2564 (Thailand Quality Award :TQA)        จัดโดย  สถาบันเพิ่มผลผลิตแห่งชาติสถาบันเครือข่ายของกระทรวงอุตสาหกรรม ในฐานะสำนักงานรางวัลคุณภาพแห่งชาติ ณ ศูนย์นิทรรศการและการประชุมไบเทค โดยมี ผศ.ดร.อธิศานต์ วายุภาพ ผู้อำนวยการสถาบันเพิ่มผลผลิตแห่งชาติ ในฐานะกรรมการและเลขานุการคณะกรรมการรางวัลคุณภาพแห่งชาติ คณะผู้บริหารสถาบันเพิ่มผลผลิตแห่งชาติ และคณะผู้บริหารหน่วยงานที่เข้ารับมอบรางวัล ให้การต้อนรับ
โดยมีองค์กรที่ได้รับรางวัล ประจำปี 2564 ประกอบด้วย  รางวัลคุณภาพแห่งชาติ  (Thailand Quality Award) จำนวน 1 องค์กร  บริษัท เคาน์เตอร์เซอร์วิส จำกัด   รางวัลการบริหารสู่ความเป็นเลิศที่มีความโดดเด่นด้านนวัตกรรม จำนวน 2 องค์กร  1) คณะแพทยศาสตร์โรงพยาบาลรามาธิบดี มหาวิทยาลัยมหิดล 2) บริษัท พีทีที แอลเอ็นจี จำกัด   รางวัลการบริหารสู่ความเป็นเลิศที่มีความโดดเด่นด้านลูกค้า  จำนวน 1 องค์กร ธนาคารเพื่อการเกษตรและสหกรณ์การเกษตร  รางวัลการบริหารสู่ความเป็นเลิศที่มีความโดดเด่นด้านบุคลากร จำนวน 2 องค์กร 1) คณะทันตแพทยศาสตร์ มหาวิทยาลัยขอนแก่น 2) โรงพยาบาลพญาไท 2 รางวัลการบริหารสู่ความเป็นเลิศ  จำนวน 8 องค์กร 1) เขื่อนสิริกิติ์ การไฟฟ้าฝ่ายผลิตแห่งประเทศไทย 2) คณะเทคนิคการแพทย์ มหาวิทยาลัยมหิดล 3) คณะแพทยศาสตร์ มหาวิทยาลัยขอนแก่น 4) บรรษัทประกันสินเชื่ออุตสาหกรรมขนาดย่อม 5) บริษัท อาร์เอฟเอส จำกัด 6) มหาวิทยาลัยมหิดล 7) มหาวิทยาลัยสงขลานครินทร์ และ  8) โรงไฟฟ้าวังน้อย
#กระทรวงอุตสาหกรรม
#พิธีมอบรางวัลคุณภาพแห่งชาติ ครั้งที่ 20
#ThailandQualityAward
วันพุธที่ 20 กรกฎาคม 2565
รมว.เฮ้ง เผยเคสโฟร์โมสต์เลิกจ้างลูกจ้าง นายจ้างจ่ายสิทธิประโยชน์ตามกฎหมายแรงงานครบถ้วน
รัฐมนตรีว่าการกระทรวงแรงงาน เผยกรณี บริษัท ฟรีสแลนด์คัมพิน่า เฟรช (ประเทศไทย) จำกัด ผู้ผลิตนมยี่ห้อโฟร์โมสต์ เลิกจ้างลูกจ้างจำนวน 111 คน จ่ายสิทธิประโยชน์ตามกฎหมายแรงงานครบถ้วนแล้ว
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่มีข่าวตามสื่อออนไลน์
ว่าผลิตภัณฑ์นมพาสเจอร์ไรซ์ยี่ห้อโฟโมสต์ไม่มีวางจำหน่ายตามร้านสะดวกซื้อและห้างสรรพสินค้าทั่วไป
แล้วนั้น ได้สั่งการให้กรมสวัสดิการและคุ้มครองแรงงาน (กสร.) กระทรวงแรงงาน ตรวจสอบข้อเท็จจริงแล้ว ได้รับรายงานว่า บริษัท ฟรีสแลนด์คัมพิน่า เฟรช (ประเทศไทย) จำกัด ตั้งอยู่เลขที่ 99/30 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร ประกอบกิจการ ผลิตน้ำนมสด ( ผลิตภัณฑ์นมโฟร์โมสต์
ฟอลคอน เรือใบ ฯลฯ) แจ้งปิดกิจการยุติการดำเนินธุรกิจนมพาสเจอร์ไรซ์แบบถาวร โดยประกาศเลิกจ้างลูกจ้างจำนวน 111 คน ตั้งแต่วันที่ 1 กรกฎาคม 2565 ที่ผ่านมา เนื่องจากบริษัทต้องเปลี่ยนแปลงและปรับตัวให้เข้ากับสถานการณ์ต่างๆ ในปัจจุบันและเพื่อให้สอดคล้องกับแนวทางการดำเนินธุรกิจในระยะยาว โดยการเลิกจ้างในครั้งนี้ บริษัทได้จ่ายสิทธิประโยชน์ตามกฎหมายให้แก่ลูกจ้างทุกคนแล้ว เมื่อวันที่ 30 มิถุนายน 2565 ที่ผ่านมา อย่างไรก็ตาม ลูกจ้างที่ได้รับผลกระทบจากกรณีดังกล่าว หากประสงค์จะใช้สิทธิประกันการว่างงาน การหาตำแหน่งงานว่าง และการฝึกทักษะทางด้านอาชีพตามความต้องการ สามารถ
ติดต่อขอข้อมูลเพิ่มเติมได้ที่หน่วยงานในสังกัดกระทรวงแรงงาน ได้แก่ สำนักงานประกันสังคม กรมการจัดหางาน และกรมพัฒนาฝีมือแรงงาน
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า เคสเลิกจ้างนี้ กรมได้รับทราบก่อนการเลิกจ้างแล้ว จึงได้สั่งการให้พนักงานตรวจแรงงาน สำนักงานสวัสดิการและคุ้มครองแรงงานกรุงเทพมหานครพื้นที่ 9 บูรณาการทำงานร่วมกับสำนักงานประกันสังคมกรุงเทพมหานครพื้นที่ 2 และสำนักงานจัดหางานกรุงเทพมหานคร พื้นที่ 9 เข้าไปชี้แจงสิทธิหน้าที่ตามกฎหมายและสิทธิประโยชน์ต่างๆ ที่ลูกจ้างพึงได้ตามกฎหมายคุ้มครองแรงงานและกฎหมายประกันสังคม รวมทั้งบริการต่างๆ ของหน่วยงานในสังกัดกระทรวงแรงงาน เช่น การจัดหางาน การฝึกอาชีพ ให้นายจ้างและลูกจ้างได้รับทราบ และเมื่อวันที่ 30 มิถุนายน 2565 นายจ้างได้จ่ายเงินสิทธิประโยชน์ตามกฎหมายคุ้มครองแรงงานให้แก่ลูกจ้างทุกคนครบถ้วนแล้ว
วันจันทร์ที่ 20 มิถุนายน 2565
ไทยขึ้นชั้นแนวหน้า e-payment ติดอันดับสามของโลกการชำระเงินแบบเรียลไทม์ ปี 64 ทำธุรกรรม 9.7 พันล้านครั้ง
ไทยขึ้นชั้นแนวหน้า e-payment ติดอันดับสามของโลกการชำระเงินแบบเรียลไทม์ ปี 64 ทำธุรกรรม 9.7 พันล้านครั้ง
วันที่ 20 มิถุนายน 2565นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยข้อมูลจากการสำรวจของ เอซีไอ เวิลด์ไวด์ (ACI Worldwide) ภายใต้ความร่วมมือกับโกลบอลดาต้า (GlobalData) ซึ่งเป็นบริษัทวิเคราะห์ข้อมูลระดับโลก และศูนย์วิจัยทางเศรษฐกิจและธุรกิจ (Centre for Economics and Business Research - CEBR) ว่า ในปี 2564 ประเทศไทยมียอดการทำธุรกรรมการชำระเงินแบบเรียลไทม์จำนวน 9.7 พันล้านครั้งในปี 2564 - ครองอันดับ 3 ของโลก รองจากอินเดีย (48.6 พันล้านครั้ง) และจีน (18.5 พันล้านครั้ง) ซึ่งการชำระเงินแบบเรียลไทม์นี้ช่วยเพิ่มผลผลิตทางเศรษฐกิจคิดเป็น 2.08% ของ GDP – ซึ่งอยู่อันดับที่ 2 จาก 30 ประเทศ ขณะที่ใน ปี2563 และ 2562 ตัวเลขการทำธุรกรรมอยู่ที่ 5.24 พันล้านครั้ง และ2.57 พันล้านครั้ง ตามลำดับ
การชำระเงินแบบเรียลไทม์ในประเทศมีการเติบโตเพิ่มขึ้นอย่างมากเป็นที่นิยมอย่างแพร่หลายในประชาชนทุกช่วงวัยและผู้ประกอบการทุกขนาด อีกทั้งโครงสร้างพื้นฐานระบบการชำระเงินของประเทศเป็นที่ยอมรับตามมาตรฐานโลก ทั้งนี้มาจากการขับเคลื่อนนโยบายการชำระเงินแบบอิเล็กทรอนิกส์แห่งชาติ (National e-Payment) นับตั้งแต่ปี 2558 ผ่านโครงการ อาทิ 1.โครงการบัตรสวัสดิการแห่งรัฐ 2.โครงการ “พร้อมเพย์” (Prompt pay) และ QR Payment 3.Government Wallet (G-Wallet) ผ่านแอป “เป๋าตัง” ในโครงการคนละครึ่ง เราเที่ยวด้วยกัน ชิมช้อปใช้ การขายสลาก เป็นต้น ทั้งนี้การแพร่ระบาดของไวรัสโควิด19 ถือเป็นปัจจัยสำคัญของการเพิ่มขึ้นของการทำธุรกรรมแบบเรียลไทม์ด้วย
นางสาวรัชดา กล่าวต่อว่า รัฐบาลมุ่งมั่นขับเคลื่อนนโยบาย National e-Payment อย่างต่อเนื่อง ซึ่งนอกจากเป็นการอำนวยความสะดวกแก่ประชาชนและภาคธุรกิจในการทำธุรกรรมทางการเงินและกิจกรรมทางเศรษฐกิจต่างๆ ยังเป็นกลไกสำคัญในการยกระดับคุณภาพชีวิตของประชาชน มีส่วนช่วยในการเพิ่มขีดความสามารถในการแข่งขันของประเทศ และอันดับความยาก-ง่ายในการประกอบธุรกิจ (Ease of Doing Business) รัฐบาลขอบคุณทุกภาคส่วน ทั้งหน่วยงานรัฐ ภาคเอกชน สถาบันการเงิน และธนาคารแห่งประเทศไทยที่ได้ร่วมมือกันอย่างเต็มที่ และภาครัฐจะยังคงเดินหน้าขยายงานบริการด้วยระบบe-Payment ให้ครอบคลุมภารกิจต่าง ๆให้มากขึ้น
...........................
วันพฤหัสบดีที่ 2 มิถุนายน 2565
รฟท. จัดให้ขบวนรถเร็วที่168 กันตัง - กรุงเทพ  เพิ่มจุดรับส่งผู้โดยสารที่สถานีบ้านกรูด เป็นการชั่วคราว
รองรับการเดินทาง และอำนวยความสะดวกแก่ประชาชนในเส้นทางสายใต้ เริ่มตั้งแต่ 1 มิ.ย. 65
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า เพื่อเป็นการอำนวยความสะดวกรองรับการเดินทางของประชาชนและนักท่องเที่ยวในเส้นทางสายใต้ รฟท. จึงจัดให้ขบวนรถเร็วที่ 168 กันตัง - กรุงเทพ เพิ่มจุดรับส่งผู้โดยสารที่สถานีบ้านกรูด เป็นการชั่วคราว โดยขบวนรถจะเดินทางถึงสถานีบ้านกรูด เวลา 22.02 น. (จอดรับส่ง 4 นาที) และถึงสถานีกรุงเทพ เวลา 07.35 น. เริ่มให้บริการตั้งแต่วันที่ 1 มิถุนายน 2565 เป็นต้นไป
อย่างไรก็ตาม ในการให้บริการเดินรถเพิ่มเติมครั้งนี้ รฟท. ได้คำนึงถึงความสะดวกในการให้บริการประชาชน ควบคู่กับมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ตามนโยบายของกระทรวงคมนาคม และกระทรวงสาธารณสุขอย่างเคร่งครัด แม้ว่าสถานการณ์โควิดในขณะนี้จะเริ่มคลี่คลาย และภาครัฐทยอยผ่อนปรนมาตรการมากขึ้น แต่ รฟท. ยังคงให้ความสำคัญกับการกำหนดจุดคัดกรองวัดไข้ผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดเวลาขณะอยู่บนขบวนรถ และการสแกนแอพพลิเคชัน ไทยชนะ ก่อนและหลังใช้บริการ
สำหรับผู้โดยสารที่ต้องการเดินทางในเส้นทางดังกล่าว สามารถสอบถามรายละเอียดเพิ่มเติมได้ที่ ศูนย์บริการลูกค้าสัมพันธ์ โทรศัพท์สายด่วน 1690 ตลอด 24 ชั่วโมง หรือติดตามข่าวสารต่างๆได้ทางเฟซบุ๊กแฟนเพจทีมพีอาร์การรถไฟแห่งประเทศไทย
วันพฤหัสบดีที่ 11 พฤศจิกายน 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 11 พฤศจิกายน 2564
...
กระทรวงคมนาคม โดยศูนย์ Command Center ภัยพิบัติกระทรวงคมนาคม สรุปรายงานอุทกภัยในเส้นทางคมนาคม ข้อมูล ณ วันที่ 11 พฤศจิกายน 2564 รายละเอียดดังนี้
1. มีโครงข่ายคมนาคมได้รับผลกระทบ รวม 41 เส้นทาง จำนวน 41 แห่ง สามารถสัญจรผ่านได้ 26 แห่ง สัญจรผ่านไม่ได้ 15 แห่ง
2. ถนนทางหลวง ได้รับผลกระทบ รวม 5 เส้นทาง จำนวน 5 แห่ง
3. ถนนทางหลวงชนบท ได้รับผลกระทบ รวม 36 เส้นทาง จำนวน 36 แห่ง สามารถสัญจรผ่านได้ 21 แห่ง สัญจรผ่านไม่ได้ 15 แห่ง
4. มีจังหวัดที่ได้รับผลกระทบจากเหตุอุทกภัย ทั้งหมด 14 จังหวัด โดยจังหวัดที่ได้รับผลกระทบมากที่สุด 5 อันดับแรก ได้แก่ 1) จังหวัดพระนครศรีอยุธยา 2) จังหวัดนครปฐม 3) จังหวัดมหาสารคาม 4) จังหวัดสุพรรณบุรี และ 5) จังหวัดสุรินทร์
5. บริษัท ขนส่ง จำกัด และการรถไฟแห่งประเทศไทย สามารถเดินรถได้ตามปกติ
6. กรมเจ้าท่า ตั้งศูนย์ให้ความช่วยเหลือผู้ประสบภัย จัดชุดถุงยังชีพ อาหาร และน้ำดื่มแจกจ่ายให้กับประชาชนพร้อมลงพื้นที่ช่วยเหลือประชาชนในพื้นที่ที่ได้รับผลกระทบจากเหตุอุทกภัย
7. กรมทางหลวงและกรมทางหลวงชนบทนำเครื่องจักรเข้าซ่อมแซมถนนที่ได้รับความเสียหาย ติดตั้งป้ายเตือนและอุปกรณ์ เพื่ออำนวยความสะดวกประชาชนในการสัญจรในพื้นที่เกิดประสบเหตุอุทกภัย ในส่วนของท่าเรือและท่าอากาศยาน ยังไม่มีรายงานการได้รับผลกระทบจากสถานการณ์อุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จำกัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
วันศุกร์ที่ 15 กรกฎาคม 2565
รัฐมนตรีว่าการกระทรวงยุติธรรม ขันน็อต กระทรวงยุติธรรม นำเทคโนโลยี มาปรับใช้ เพิ่มอำนวยความสะดวก-แก้ปัญหาให้ประชาชน
รัฐมนตรีว่าการกระทรวงยุติธรรม ขันน็อต กระทรวงยุติธรรม นำเทคโนโลยี มาปรับใช้ เพิ่มอำนวยความสะดวก-แก้ปัญหาให้ประชาชน โชว์ผลงาน เปิดไกล่เกลี่ยออนไลน์ มีคนไทยวิดีโอคอลมาจากอเมริกา จี้ ต่อยอดนำเทคโนโลยีของต่างประเทศมาปรับใช้
วันที่ 15 กรกฎาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ขณะนี้ รัฐบาล อยากให้ทุกภาคส่วนนำเทคโนโลยี มาปรับใช้ในการอำนวยความสะดวกให้กับประชาชน รวมถึงให้ศึกษาเทคโนโลยีของต่างประเทศ เพื่อนำมาพัฒนาปรับใช้ ให้ทันกับความเปลี่ยนแปลงของยุคสมัย ตนจึงสั่งการให้ทุกกรม ของกระทรวงยุติธรรม เร่งขับเคลื่อนเพิ่มเติมในเรื่องนี้
นายสมศักดิ์ กล่าวอีกว่า การนำเทคโนโลยีมาปรับใช้นั้น เราได้มีการนำมาใช้เพื่ออำนวยความสะดวกประชาชน รวมถึงช่วยแก้ปัญหาแล้ว เช่น การร้องทุกข์ออนไลน์ เราได้มีศูนย์ยุติธรรมสร้างสุข ที่เปิดให้ประชาชนที่ได้รับความเดือดร้อนต่างๆ สามารถมาขอความช่วยเหลือได้ หากเป็นคดีความ เราก็มีให้คำปรึกษาการดำเนินคดี พร้อมมีทนายช่วยเหลือแบบไม่มีค่าใช้จ่าย
“หรือล่าสุด กระทรวงยุติธรรม มีการจัดงานไกล่เกลี่ยหนี้สิน ซึ่งเปิดให้ผู้ที่ไม่สะดวกเดินทางมา หรือ อยู่ต่างประเทศ สามารถเข้าร่วมไกล่เกลี่ยแบบออนไลน์ได้ โดยผลการไกล่เกลี่ย ก็เหมือนกับคนที่เดินทางมาด้วยตัวเองทุกอย่าง ซึ่งก็เป็นการเพิ่มความสะดวกให้กับประชาชน อย่างบางราย วิดีโอคอลมาจากอเมริกา ผมก็ช่วยไกล่เกลี่ยด้วยตัวเอง ดังนั้น จากนี้ ผมจะเร่งให้ทุกหน่วยงาน นำเทคโนโลยี มาใช้ให้มากขึ้น เพื่อให้ประชาชนเข้าถึงการบริการของภาครัฐ และเข้าถึงสิทธิประโยชน์ของตัวเอง” รมว.ยุติธรรม กล่าว
วันพุธที่ 10 สิงหาคม 2565
โฆษกรัฐบาลเผย “นายกฯ” ห่วงใยสุขภาพประชาชนช่วงหน้าฝน  เพิ่มปัจจัยเสี่ยงโรคติดเชื้อทางเดินหายใจ โควิด-19 และไข้หวัดใหญ่ แพร่ง่ายขึ้น แนะสังเกตตนเอง หากเข้าข่ายให้รีบตรวจ ATK
โฆษกรัฐบาลเผย "นายกฯ" ห่วงใยสุขภาพประชาชนช่วงหน้าฝน  เพิ่มปัจจัยเสี่ยงโรคติดเชื้อทางเดินหายใจ โควิด-19 และไข้หวัดใหญ่ แพร่ง่ายขึ้น แนะสังเกตตนเอง หากเข้าข่ายให้รีบตรวจ ATK ยึดปฏิบัติ Universal Prevention
วันนี้ (10 ส.ค.65) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่าขณะนี้ในหลายพื้นที่ของประเทศไทย มีฝนตกหนัก ซึ่งอาจส่งผลทำให้ประชาชนเจ็บป่วยหรือไม่สบายจากโรคทางเดินหายใจทั้ง โควิด-19 และไข้หวัดใหญ่ได้ง่าย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากความห่วงใยแนะประชาชนให้ดูแลรักษาสุขภาพตนให้แข็งแรงอยู่เสมอ และให้หมั่นเฝ้าสังเกตอาการตนเองอย่างใกล้ชิดหากรู้สึกไม่สบาย เช่น มีอาการอ่อนเพลีย เหนื่อย ไอแห้ง เจ็บคอ มีไข้ มีน้ำมูก ปวดศีรษะ เวียนศีรษะ คลื่นไส้ ปวดเมื่อยตามร่างกาย เบื้องต้นให้รีบตรวจ ATK ก่อน เพื่อตรวจสอบว่าเป็นโรคโควิด-19 หรือไม่ เพื่อจะได้เข้าสู่กระบวนการรักษาได้อย่างทันท่วงที ขณะเดียวกันก็ขอให้ประชาชนรีบเข้ารับการฉีดวัคซีนเข็มกระตุ้นให้ครอบคลุมมากขึ้น และให้ใช้ชีวิตประจำวันยึดหลักการปฏิบัติตาม Universal Prevention โดยเฉพาะการสวมหน้ากากอนามัย 100% ไม่ใช้ของใช้ส่วนตัวร่วมกับผู้อื่น กินอาหารร้อนปรุงสุกและใช้ช้อนกลาง เพื่อให้สามารถอยู่ร่วมกับโควิด-19 อย่างปลอดภัย และยังสามารถป้องกันโรคฝีดาษวานรได้อีกด้วย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 ผู้ป่วยรายใหม่ (รักษาตัวใน โรงพยาบาล) จำนวน 2,335 ราย โดยเป็นผู้ป่วยในประเทศทั้งหมด จำนวน 2,335 ราย รวมผู้ป่วยสะสม 2,388,306 ราย (ตั้งแต่ 1 มกราคม 2565) ขณะที่หายป่วยกลับบ้าน จำนวน 2,151 ราย รวมหายป่วยสะสม 2,390,453 ราย (ตั้งแต่ 1 มกราคม 2565) โดยมีผู้ป่วยกำลังรักษา 21,099 ราย และเสียชีวิต 32 ราย รวมเสียชีวิตสะสม 9,997 ราย (ตั้งแต่ 1 มกราคม 2565) ทั้งนี้จำนวนผู้ป่วยปอดอักเสบรักษาตัวอยู่ในโรงพยาบาล จำนวน 928 ราย
ส่วนภาพรวมการฉีดวัคซีนโควิด-19 สรุปจำนวนผู้ที่ได้รับวัคซีนสะสม ตั้งแต่ (28 ก.พ. 2564 - 8 ส.ค. 2565 รวมทั้งสิ้น 141,963,122 โดส (ซึ่งรวมยอดสะสมการให้บริการฉีดวัคซีนโควิด - 19 แก่กลุ่มเด็กอายุ 5 - 11 ปี ตั้งแต่วันที่ 1 ก.พ. - 8 ส.ค. 2565 จำนวน 5,587,921 โดส) จำแนกเป็นผู้ที่ได้รับวัคซีนเข็มที่ 1 จำนวน 57,170,985 โดส วัคซีนเข็มที่ 2 จำนวน 53,565,533 โดส และวัคซีนเข็มที่ 3 (ขึ้นไป) จำนวน 34,226,604 โดส
------------------
วันเสาร์ที่ 16 เมษายน 2565
กรมการขนส่งทางราง เปิดยอดผู้ใช้บริการระบบขนส่งทางรางใช้บริการระบบขนส่งทางรางสะสมในช่วงเทศกาลสงกรานต์ 5 วัน (11-15 เม.ย. 65) กว่า 2.4 ล้านคน
...
นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม เปิดเผยว่า หลังจากช่วงเทศกาลสงกรานต์ผ่านมา 5 วัน (11-15 เมษายน 2565) ยอดผู้ใช้บริการระบบขนส่งทางรางสะสมกว่า 2.4 ล้านคน โดยแบ่งเป็นรถไฟระหว่างเมืองของ การรถไฟแห่งประเทศไทย (รฟท.) จำนวน 203,337 คน และรถไฟฟ้าในเขตกรุงเทพฯ และปริมณฑล (สายสีแดง BTS สายสีเขียว MRT สายสีน้ำเงินและสีม่วง และแอร์พอร์ต เรล ลิงก์) จำนวน 2,239,885 คน ซึ่งจากตัวเลขการใช้บริการระบบรถไฟระหว่างเมือง จะเห็นได้ว่าประชาชนบางส่วนนั้นยังคงใช้ชีวิตอยู่ในกรุงเทพฯ กันอยู่ตามปกติ และอีกส่วนเลือกใช้ยานพาหนะส่วนบุคคลในการเดินทาง อาจเป็นเพราะเพื่อป้องกันการติดเชื้อไวรัส COVID -19 ไปสู่คนในครอบครัว ซึ่งทาง กรมการขนส่งทางราง (ขร.) ยังคงเน้นย้ำในหน่วยงานผู้ให้บริการระบบขนส่งทางรางยังคงเข้มข้นไว้ซึ่งมาตรการต่าง ๆ ทั้งด้านบริการ ด้านความปลอดภัย และด้านสาธารณสุข เพื่อความมั่นใจในการใช้บริการของประชาชน รวมทั้งขอความร่วมมือผู้ใช้บริการในการร่วมกันป้องกันการแพร่ระบาดโดยการใส่หน้ากากอนมัยตลอดการเดินทาง และมั่นล้างมือด้วยเจลหรือสเปรย์แอลกอฮอล์
สำหรับวันนี้และวันพรุ่งนี้ (16-17 เมษายน 2565) ขร. คาดว่าจะมีประชาชนทะยอยเดินทางกลับจากภูมิลำเนาหรือจากการท่องเที่ยว โดยได้มีการประสาน รฟท. ขอให้เพิ่มตู้พ่วงกับขบวนรถปกติ และจัดขบวนรถพิเศษ เพื่อรองรับการเดินทางของแระชาชน ไม่ให้มีเหตุการตกค้างของผู้โดยสารที่เลือกมาใช้บริการระบบขนส่งทางราง พร้อมทั้งประสานผู้ให้บริการรถไฟฟ้าเพิ่มความถี่ในการเดินรถ เพื่อรองรับการเชื่อมต่อการเดินทางจากรถไฟระหว่างเมือง เพื่อความสะดวก รวดเร็ว และปลอดภัยในการเดินทางต่อไป
วันจันทร์ที่ 21 มีนาคม 2565
กระทรวงยุติธรรม โดยกรมสอบสวนคดีพิเศษ นิติวิทยาศาสตร์ กระทรวงยุติธรรม บูรณาการแก้ปัญหาคนไร้รัฐไร้สัญชาติตามนโยบาย “ยุติธรรมสร้างสุข”
กระทรวงยุติธรรม โดยกรมสอบสวนคดีพิเศษ นิติวิทยาศาสตร์ กระทรวงยุติธรรม บูรณาการแก้ปัญหาคนไร้รัฐไร้สัญชาติตามนโยบาย “ยุติธรรมสร้างสุข”
จากนโยบาย “ยุติธรรมสร้างสุข” ของนายสมศักดิ์ เทพสุทิน รัฐมนตรีว่าการกระทรวงยุติธรรม ที่ต้องการอำนวยความยุติธรรม สร้างโอกาสให้ประชาชนที่เป็นคนไร้รัฐ ไร้สัญชาติ (กลุ่มตกสำรวจ) ที่ส่วนใหญ่เป็นชนกลุ่มน้อย ฐานะยากจน อยู่ห่างไกลตามแนวชายแดน และขาดพยานหลักฐานสำคัญในการพิจารณาให้สัญชาติ โดยพบว่ากลุ่มบุคคลตกสำรวจดังกล่าวได้ขอขึ้นทะเบียนไว้กับรัฐบาลไทยจำนวนทั้งสิ้น 479,943 คน และเพื่อให้ทุกคนสามารถเข้าถึงกระบวนการพิสูจน์สัญชาติ ที่คำนึงถึงหลักสิทธิมนุษยชน จึงได้สั่งการให้กรมสอบสวนคดีพิเศษ และสถาบันนิติวิทยาศาสตร์ ดำเนินโครงการอำนวยความเป็นธรรมด้านความมั่นคง ให้บูรณาการร่วมกับหน่วยงานที่เกี่ยวข้อง องค์กรภาคประชาสังคม ดำเนินการค้นหาและนำคนไร้รัฐ ไร้สัญชาติ เข้าสู่กระบวนการพิสูจน์สัญชาติ โดยกำหนดให้สร้างกระบวนการกลั่นกรองก่อนการพิจารณา และมีนวัตกรรมการนำฐานข้อมูลทะเบียนราษฎรมาเชื่อมโยงทำแผนผังครอบครัวเพื่อลดความผิดพลาดในการพิจารณาสัญชาติก่อนเข้าสู่ขั้นตอนการตรวจพิสูจน์ DNA
ล่าสุด วันนี้ (วันจันทร์ที่ 21 มีนาคม 2565) นายไตรยฤทธิ์ เตมหิวงศ์ อธิบดีกรมสอบสวนคดีพิเศษ พร้อมด้วย ผู้ช่วยศาสตราจารย์วรวีร์ ไชยวุฒิ รองผู้อำนวยการสถาบันนิติวิทยาศาสตร์ และ พันตำรวจโท พงศ์อินทร์ อินทรขาว ที่ปรึกษาโครงการอำนวยความเป็นธรรมด้านความมั่นคง ร่วมกับยุติธรรมจังหวัด และหน่วยงานที่เกี่ยวข้อง ลงพื้นที่ อำเภออมก๋อย จังหวัดเชียงใหม่ เพื่อตรวจเยี่ยมและร่วมตรวจพิสูจน์สัญชาติของผู้ขอมีสัญชาติไทยและบุคคลอ้างอิงจำนวน 224 ราย และในวันอังคารที่ 22 มีนาคม 2565 ลงพื้นที่จังหวัดแม่ฮ่องสอน ในอำเภอสบเมย และอำเภอแม่สะเรียง เพื่อมอบบัตรประจำตัวประชาชน ให้แก่บุคคล ที่ผ่านกระบวนการพิจารณาสัญชาติ อีกจำนวน 21 ราย ซึ่งการดำเนินการในครั้งนี้ได้รับการสนับสนุน เป็นอย่างดีจากองค์กรภาคประชาสังคมหลายแห่ง อาทิ องค์กรแพลน อินเตอร์เนชั่นแนล ประเทศไทย มูลนิธิเครือข่ายสถานะบุคคล และเครือข่ายสตรีชนเผ่าแห่งประเทศไทย เป็นต้น โดยหลังจากนี้ กรมสอบสวนคดีพิเศษ และสถาบันนิติวิทยาศาสตร์ จะดำเนินการค้นหา และตรวจสอบคนไร้รัฐไร้สัญชาติที่ตกสำรวจมาคัดกรอง เพื่อนำเข้าสู่กระบวนการพิสูจน์สัญชาติให้ครบถ้วนที่สุด ต่อไป
วันจันทร์ที่ 14 กุมภาพันธ์ 2565
​นายกฯ หารือ เลขาฯ องค์การสันนิบาตมุสลิมโลกชื่นชมสังคมพหุวัฒนธรรมของไทย พร้อมสนับสนุนการทำงานของไทยในการสร้างความปรองดอง และสันติภาพในประเทศและในโลกต่อไป
​นายกฯ หารือ เลขาฯ องค์การสันนิบาตมุสลิมโลกชื่นชมสังคมพหุวัฒนธรรมของไทย พร้อมสนับสนุนการทำงานของไทยในการสร้างความปรองดอง และสันติภาพในประเทศและในโลกต่อไป
วันนี้ (14 กุมภาพันธ์ 2565) เวลา 15.00 น. ณ ห้องสีม่วง ตึกไทยคู่ฟ้า ทำเนียบรัฐบาลดร. มุฮัมมัด บิน อับดุลกะรีม อัลอีซา (Dr. Mohammad bin Abdulkarim Al-Issa) เลขาธิการองค์การสันนิบาตมุสลิมโลก เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อกระชับความสัมพันธ์ นายธนกร วังบุญคงชนะ โฆษกประจำสำนักนายกรัฐมนตรี สรุปสาระสำคัญของการสนทนา ดังนี้
นายกรัฐมนตรีกล่าวยินดีที่เลขาธิการองค์การสันนิบาตมุสลิมโลกเดินทางเยือนไทย ที่ผ่านมา ทั้งสองฝ่ายมีความร่วมมือที่ดีระหว่างกัน ไทยชื่นชมความเป็นผู้นำทางศาสนา และสนับสนุนแนวทางอิสลามสายกลางของซาอุดีอาระเบีย รวมถึงการมีปฏิสัมพันธ์ระหว่างระหว่างศาสนิกชนต่างศาสนา พร้อมหวังว่า การเยือนไทยครั้งนี้จะนำไปสู่ความร่วมมือที่ใกล้ชิดระหว่างไทยกับองค์การสันนิบาตมุสลิมโลกที่เป็นรูปธรรมเพื่อผลประโยชน์ร่วมกันของทั้งสองฝ่ายต่อไป
ไทยยินดีที่เลขาธิการฯ ให้ความสนใจในความเป็นพหุสังคมของไทย ที่ประกอบไปด้วยผู้คนต่างศาสนาที่สามารถอยู่ร่วมกันได้อย่างสันติ นายกรัฐมนตรีได้กล่าวย้ำว่า ไทยพร้อมสนับสนุนภารกิจขององค์การสันนิบาตมุสลิมโลก โดยเฉพาะอย่างยิ่งที่มีวัตถุประสงค์เพื่อให้ความช่วยเหลือด้านมนุษยธรรมตามหลักของศาสนาอิสลาม และเป็นสะพานในการพูดคุยระหว่างผู้คนที่หลากหลายที่จะนำมาซึ่งสันติภาพ ความยุติธรรม และการอยู่ร่วมกัน จึงหวังว่าการเยือนของเลขาธิการฯ ในครั้งนี้จะช่วยนำมาซึ่งความแน่นแฟ้นระหว่างไทยกับโลกมุสลิม
ด้านเลขาธิการฯ กล่าวขอบคุณ และยินดีที่การเยือนไทยในครั้งจะช่วยเสริมสร้างและขยายเครือข่ายความร่วมมือกับประเทศไทยและส่งเสริมปฏิสัมพันธ์เชิงสร้างสรรค์ระหว่างผู้คนที่มีประเพณีทางศาสนาที่ต่างกัน เลขาธิการฯ รู้สึกยินดีและภาคภูมิใจที่ได้เยือนไทยในครั้งนี้ ก่อนที่จะเดินทางมาได้ศึกษาประวัติและเห็นถึงความเข้มแข็งของสังคมไทย เป็นหนึ่งในความสนใจในการเดินทางเยือนประเทศไทย
โดยเลขาธิการฯ เห็นว่าประเทศไทยมีจุดแข็งและมีลักษณะที่น่าชื่นชมคือ การมีปฏิสัมพันธ์ที่หลากหลายของสังคมพหุวัฒนธรรม ไม่ปรากฎข้อขัดแย้ง ซึ่งตั้งอยู่บนพื้นฐาน 3 ประการ ได้แก่ การอบรมในระดับครอบครัว ระดับศาสนาและศีลธรรม และในระดับสถานบันการศึกษา ทำให้สังคมไทยน่าชื่นชม และเป็นตัวอย่างที่ดีในการอยู่อย่างปรองดองของพหุวัฒนธรรม ทั้งนี้ เลขาธิการฯ กล่าวยืนยันและพร้อมสนับสนุน ให้ความช่วยเหลือ และเป็นสะพานพูดคุย เพื่อให้เกิดสันติภาพ และสันติสุขในประเทศ ซึ่งในโอกาสนี้ ทั้งสองฝ่ายได้พูดคุยแลกเปลี่ยนอย่างสร้างสรรค์เกี่ยวกับสถานการณ์ชายแดนภาคใต้ของไทยด้วย
ในตอนท้าย นายกรัฐมนตรียินดีที่ไทยสามารถเป็นแกนกลางเชื่อมอาเซียนกับประเทศมุสลิม โดยนายกรัฐมนตรีได้สั่งการให้หน่วยงานที่เกี่ยวข้องเร่งเดินหน้าความร่วมมือให้เกิดผลเป็นรูปธรรม เพื่อให้เกิดประโยชน์กับทุกฝ่าย รวมถึงกับองค์การสันนิบาตมุสลิมโลกด้วย
วันเสาร์ที่ 7 สิงหาคม 2564
กระทรวงยุติธรรม โดยกรมคุ้มครองสิทธิและเสรีภาพ ทำงานเชิงรุก ประสานครอบครัวแฟนสาว "ทอยทอย" หลังถูกแทงเสียชีวิต เร่งช่วยเหลือเงินเยียวยา
กระทรวงยุติธรรม โดยกรมคุ้มครองสิทธิและเสรีภาพ ทำงานเชิงรุก ประสานครอบครัวแฟนสาว "ทอยทอย" หลังถูกแทงเสียชีวิต เร่งช่วยเหลือเงินเยียวยา-แนะนำหลักเกณฑ์ฟ้องคดี ย้ำพร้อมช่วยเหยื่อผู้เสียหายทุกราย
นายเรืองศักดิ์ สุวารี อธิบดีกรมคุ้มครองสิทธิและเสรีภาพ กล่าวถึงกรณี นายธนภัทร ชนะกุลพิศาล หรือ ทอยทอย ก่อเหตุใช้อาวุธมีดแทง แฟนสาว คือ น.ส.ชัชสรัญ สุวรรณกิจ หรือ พิม เข้าที่บริเวณหน้าอกกว่า 20 แผล จนเป็นเหตุให้เสียชีวิตว่า สำหรับการให้ความช่วยเหลือเยียวยาผู้เสียหายและจำเลยในคดีอาญา ในพื้นที่กรุงเทพฯ ได้มอบหมายให้ เจ้าหน้าที่ศูนย์คุ้มครองสิทธิและเสรีภาพ (หน่วยปฏิบัติการเชิงรุก) กองพิทักษ์สิทธิและเสรีภาพ ประสานงานกับพนักงานสอบสวนสถานีตำรวจนครบาลคันนายาวเจ้าของคดี เพื่อสอบถามความคืบหน้าทางคดี และประสานทายาทของผู้เสียชีวิตเรียบร้อยแล้ว เพื่อแจ้งสิทธิค่าตอบแทนผู้เสียหายในคดีอาญา ตามพ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา พ.ศ. 2544 และที่แก้ไขเพิ่มเติม (ฉบับที่ 2) พ.ศ.2559 พร้อมทั้งให้คำแนะนำการเข้าถึงกระบวนการยุติธรรม การเรียกค่าสินไหมทดแทนในคดีอาญา หลักเกณฑ์การฟ้องคดีแพ่งฐานละเมิด การขอรับความช่วยเหลือจากกองทุนยุติธรรม รวมถึงสิทธิประโยชน์ต่างๆ เพื่อให้ครอบครัวผู้เสียหายได้รับทราบถึงสิทธินั้น
นายเรืองศักดิ์ กล่าวอีกว่า แต่เนื่องจากขณะนี้ทางทายาทของผู้เสียชีวิตอยู่ระหว่างการนำศพผู้เสียชีวิตไปบำเพ็ญกุศลที่วัดบึงทองหลาง จึงยังไม่สะดวกให้เจ้าหน้าที่เข้าพบเพื่อรับคำขอเงินเยียวยาผู้เสียหาย ซึ่งหากประชาชนตกเป็นผู้เสียหายในคดีอาญา ถูกผู้อื่นกระทำให้เสียชีวิตโดยที่ตนไม่มีส่วนเกี่ยวข้องในการกระทำความผิด ทายาทมีสิทธิได้รับการช่วยเหลือเยียวยาในฐานะที่ตกเป็นเหยื่อ ได้แก่ ค่าตอบแทนกรณีถึงแก่ความตาย 50,000 บาท ค่าจัดการศพ 20,000 บาท และค่าขาดอุปการะเลี้ยงดู 40,000 บาท รวมเป็นเงินทั้งสิ้น 110,000 บาท ทั้งนี้ ขึ้นอยู่กับดุลพินิจของคณะอนุกรรมการฯ โดยสามารถติดต่อขอรับความช่วยเหลือได้ที่ ส่วนกลาง (กรมคุ้มครองสิทธิและเสรีภาพ) และ ส่วนภูมิภาค (สำนักงานยุติธรรมจังหวัด ทุกแห่งทั่วประเทศ) หรือ ติดต่อที่ สายด่วนยุติธรรม โทร. 1111 กด 77 “เราพร้อมช่วยเหลือเยียวยา ตามนโยบาย ยุติธรรมสร้างสุข ยุติธรรมเชิงรุก สร้างสุขให้ประชาชน”
วันอาทิตย์ที่ 9 มกราคม 2565
‘รมช.มนัญญา’ หนุนปล่อยแตนเบียนต่อเนื่อง ป้องกันศัตรูมะพร้าว
‘รมช.มนัญญา’ หนุนปล่อยแตนเบียนต่อเนื่อง ป้องกันศัตรูมะพร้าว
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจเยี่ยมการดำเนินงานมะพร้าวแปลงใหญ่ พร้อมด้วย นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ และผู้บริหารหน่วยงานในสังกัดกระทรวงเกษตรและสหกรณ์ ณ ศูนย์เรียนรู้การเพิ่มประสิทธิภาพการผลิตมะพร้าว หมู่ที่ 2 ตำบลหน้าเมือง อ.เกาะสมุย จ.สุราษฎร์ธานี ว่า จังหวัดสุราษฎร์ธานีมีเนื้อที่ใช้ประโยชน์ทางการเกษตร 5,018,161.08 ไร่ คิดเป็น 62.13 ของพื้นที่จังหวัด มีพืชเศรษฐกิจที่สำคัญ คือ ปาล์มน้ำมัน จำนวน 1,365,586 ไร่ มะพร้าว จำนวน 81,550 ไร่ ทุเรียน จำนวน 81,550 ไร่ โดยอำเภอเกาะสมุยเป็นพื้นที่ที่ใช้เพื่อการเกษตรมากที่สุด ส่วนใหญ่เป็นพื้นที่ทำสวนมะพร้าวประมาณ 28,245 ไร่ จำนวน 1,883 ครัวเรือน ซึ่งที่ผ่านมาเกษตรกรทำสวนมะพร้าวประสบปัญหาการระบาดของศัตรูมะพร้าวในพื้นที่มาอย่างต่อเนื่อง และในปี 2555 กรมวิชาการเกษตรได้รับงบประมาณจากกองทุนวิจัย จึงได้เริ่มเข้ามาสำรวจพื้นที่ระบาดของแมลงดำหนาม และจัดทำแผนที่การระบาด ต่อมาได้ดำเนินการเลี้ยงและปล่อยแตน แมลงดำหนาม พร้อมทั้งถ่ายทอดเทคโนโลยีให้กับเกษตรกรในพื้นที่เกาะสมุย ปัจจุบันในพื้นที่สามารถดำเนินการเลี้ยงแตนเบียนได้เอง นอกจากนี้ยังมีการจัดตั้งศูนย์จัดการศัตรูพืชชุมชน รวมทั้งจัดตั้งศูนย์เรียนรู้การเพิ่มประสิทธิภาพการผลิตมะพร้าวอำเภอเกาะสมุยขึ้น ซึ่งการจากดำเนินงานร่วมกันของหน่วยงานในสังกัดกระทรวงเกษตรและสหกรณ์ ในการป้องกันกำจัดศัตรูมะพร้าว โดยใช้เทคโนโลยีของกรมวิชาการเกษตร ส่งผลให้การระบาดของแมลงดำหนาม หนอนหัวดำ ด้วงแรด และด้วงงวงลดน้อยลง ก่อให้เกิดประโยชน์แก่เกษตรกรผู้ปลูกมะพร้าวในพื้นที่ดังกล่าว
สำหรับศูนย์เรียนรู้การเพิ่มประสิทธิภาพการผลิตมะพร้าวนี้ มีจุดเด่นในการปลูกพืชผสมผสานเพื่อสร้างรายได้ เช่น การปลูกกล้วยน้ำว้า ไผ่ และพริกไทย ร่วมกับปลูกต้นมะพร้าว โดยมีนายวิศาล บรมธนรัตน์ เป็นประธานศูนย์ฯ โดยมีพื้นที่ปลูกมะพร้าว 5 ไร่ ผลผลิต 1,584 กิโลกรัมต่อไร่ สมาชิก 51 ราย ดำเนินกิจกรรมลดต้นทุนการผลิต เน้นการใช้ปุ๋ยอินทรีย์ การปรับปรุงบำรุงดิน การป้องกันกำจัดศัตรูมะพร้าว
จากนั้น รมช.มนัญญา ได้เยี่ยมชมนิทรรศการต่างๆ ภายในงาน อาทิ นิทรรศการให้ความรู้ในการใช้เทคโนโลยีการจัดการศัตรูพืชของกรมวิชาการเกษตร และร่วมปล่อยแตนเบียนเพื่อป้องกันศัตรูมะพร้าว มอบใบรับมองมาตรฐานสินค้า GAP พืช และพืชอินทรีย์ ตลอดจนมอบชีวภัณฑ์ พันธุ์พืช และปัจจัยการผลิตของกรมวิชาการเกษตร ให้กับเกษตรกร
วันศุกร์ที่ 15 ตุลาคม 2564
ก.แรงงาน บูรณาการร่วม กรุงเทพมหานคร และกองบัญชาการตำรวจนครบาล มอบถุงยังชีพช่วยชาวแฟลตดินแดงสู้ภัยโควิด-19
- -
เมื่อวันที่ 15 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้
นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน ลงพื้นที่ตรวจเยี่ยมความเป็นอยู่ของพี่น้องประชาชนย่านสามเหลี่ยมดินแดง โดยบูรณาการการปฏิบัติระหว่าง กรุงเทพมหานคร กองบัญชาการตำรวจนครบาล และกระทรวงแรงงาน ณ ชุมชนเคหะแฟลตดินแดง การเคหะแห่งชาติ จุดแรกที่บริเวณลานอเนกประสงค์ด้านหน้าอาคารแฟลต 8 ชั้น โดยมี พล.ต.อ.อัศวิน ขวัญเมือง ผู้ว่าราชการกรุงเทพมหานคร พล.ต.ท.สำราญ นวลมา ผู้บัญชาการตำรวจนครบาล นายทวีพงษ์ วิชัยดิษฐ ผู้ว่าการการเคหะแห่งชาติ ดร.จำลอง ช่วยรอด คณะที่ปรึกษารัฐมนตรีว่าการกระทรวงแรงงาน เยี่ยมชมกิจกรรมภายในบริเวณงาน และพบปะทักทายกับประชาชนที่มาร่วมกิจกรรม พร้อมมอบถุงยังชีพแก่ประชาชนจำนวน 504 ชุด จุดที่สองที่บริเวณใต้ถุนแฟลตดินแดงแฟลต 1 ริมถนนดินแดง เลขานุการรัฐมนตรีว่าการกระทรวงแรงงาน และคณะผู้บริหารจากหน่วยงานที่เกี่ยวข้องร่วมพบปะทักทายกับประชาชนที่มาร่วมกิจกรรมและมอบถุงยังชีพแก่ประชาชน จำนวน 670 ชุด
นายสุเทพ กล่าวว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน มีความห่วงใยพี่น้องผู้ใช้แรงงานและประชาชนทั่วไปที่ได้รับผลกระทบจากสถานการณ์โควิด-19 โดยเฉพาะผู้สูงอายุ เด็กเล็ก ผู้ป่วยติดเตียง และชาวแฟลตดินแดงที่ไม่มีรายได้เนื่องจากผลกระทบโควิด-19 และในวันนี้ผมได้รับมอบหมายจากท่านสุชาติ ชมกลิ่น รัฐมนตรีว่าการกระทรวงแรงงาน ให้บูรณาการความร่วมมือระหว่างกรุงเทพมหานคร กองบัญชาการตำรวจนครบาล และกระทรวงแรงงาน เพื่อนำถุงยังชีพกว่า 1,000 ชุดมามอบให้แก่พี่น้องชาวแฟลตดินแดงเพื่อบรรเทาความเดือดร้อนและแบ่งเบาภาระค่าใช้จ่าย เนื่องจากชาวชุมชนดินแดงได้รับผลกระทบจากโควิด-19 มีผู้อยู่อาศัยกว่า 30,000 คน มีกลุ่มเปราะบาง เด็กเล็ก ผู้สูงอายุ ผู้ป่วยติดเตียง คนชรา รวมทั้งผู้ที่ช่วยเหลือตนเองไม่ได้อาศัยอยู่ประมาณ 300 ครัวเรือน ซึ่งกลุ่มคนเหล่านี้จะต้องได้รับการช่วยเหลือเยียวยาจากหน่วยงานที่เกี่ยวข้อง ทั้งนี้ ก่อนหน้านี้ กระทรวงแรงงานได้ให้แม่ค้าในชุมชนได้ทำข้าวกล่องในมื้อเย็น เพื่อให้มีอาชีพ มีรายได้ จำนวน 1,500 กล่องต่อวัน เป็นเวลา 1 เดือน รวมทั้งมอบข้าวสารครัวเรือนละ 5 กิโลกรัม จำนวน 7,700 ครัวเรือน ให้แก่ชาวบ้านชุมชนดินแดงที่ได้รับผลกระทบจากโควิด-19 อีกด้วย
วันจันทร์ที่ 13 กันยายน 2564
ปลัด สธ.ยึดหลัก “นำหนึ่งก้าว” บูรณาการ-สร้างนวัตกรรม สู้โควิด 19
ปลัดกระทรวงสาธารณสุข ปาฐกถาการควบคุมการระบาดโรคโควิด 19 ยึดหลัก “นนก. นำหนึ่งก้าว”  วางแผนล่วงหน้า ป้องกันควบคุมโรคอย่างมีประสิทธิภาพ ส่วนด้านบริหารยึดหลัก 3 ข้อ คือ การบูรณาการและสร้างการมีส่วนร่วมทุกภาคส่วน, สร้างนวัตกรรมสู้โควิด 19
ปลัดกระทรวงสาธารณสุข ปาฐกถาการควบคุมการระบาดโรคโควิด 19 ยึดหลัก “นนก. นำหนึ่งก้าว” วางแผนล่วงหน้า ป้องกันควบคุมโรคอย่างมีประสิทธิภาพ ส่วนด้านบริหารยึดหลัก 3 ข้อ คือ การบูรณาการและสร้างการมีส่วนร่วมทุกภาคส่วน, สร้างนวัตกรรมสู้โควิด 19 และใช้ความอดทนเป็นที่ตั้ง
วันนี้ (13 กันยายน 2564) ที่ห้องประชุมอรรถสิทธิ์ เวชชาชีวะ ศูนย์การแพทย์สิริกิตติ์ คณะแพทยศาสตร์โรงพยาบาลรามาธิบดี นายแพทย์เกียรติภูมิ วงศ์รจิต ปลัดกระทรวงสาธารณสุข ปาฐกถาเรื่อง “การควบคุมโรคระบาดโควิด 19 ในประเทศไทย” ในงานปาฐกถา รจิต บุรี ครั้งที่ 32 ประจำปี 2564 พร้อมรับมอบโล่ประกาศเกียรติคุณ ศิษย์เก่าแพทย์รามาธิบดี ดีเด่น ประจำปี 2564 ด้านบริหาร จากศาสตราจารย์นายแพทย์ปิยะมิตร ศรีธารา คณบดีคณะแพทยศาสตร์ โรงพยาบาลรามาธิบดี และรับมอบเข็มกลัดเกียรติยศ จากรองศาสตราจารย์แพทย์หญิงยุวดี เลี่ยวไพรัตน์ นายกสมาคมศิษย์เก่าแพทย์รามาธิบดี
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่าโรคติดเชื้อไวรัสโคโรนา 2019 หรือโควิด 19 เป็นโรคติดต่ออุบัติใหม่ที่ไม่เคยเกิดขึ้นมาก่อน แพร่ระบาดทั่วโลกเป็นวงกว้างและในช่วงแรกยังมีข้อมูลวิชาการไม่มาก นับเป็นการบริหารที่มีความท้าทายรวมถึงเชื้อไวรัสโควิดยังกลายพันธุ์ตลอดเวลา จึงต้องปรับวิธีการควบคุมโรคไม่สามารถทำแบบเดิมได้ การดำเนินงานจึงต้องควบคู่ไปกับการศึกษาวิจัย ใช้หลักการบริหารเข้ามาช่วยเพื่อหาวิธีการที่เหมาะสม ให้ดำเนินการป้องกันควบคุมโรคได้อย่างมีประสิทธิภาพ
นายแพทย์เกียรติภูมิ กล่าวต่อว่า กระทรวงสาธารณสุขได้มีการวิเคราะห์สถานการณ์ทุกวัน โดยใช้แนวคิด “นนก.” หรือนำหนึ่งก้าว เพื่อวางแผนล่วงหน้า สร้างมาตรการป้องกันควบคุมโรคที่มีประสิทธิภาพ ส่วนด้านบริหารยึดหลัก 3 ข้อ ได้แก่ การบูรณาการและสร้างการมีส่วนร่วมทุกภาคส่วน อาทิ บูรณาการกฎหมายที่เกี่ยวข้องขยายความร่วมมือระหว่างภาครัฐ เอกชน ประชาสังคม โรงเรียนแพทย์ ฝ่ายปกครอง และภาคเศรษฐกิจ อาทิ ด้านท่องเที่ยว อุตสาหกรรม ผลจากการทำงานนำไปสู่การสร้างนวัตกรรมสู้โควิด 19 อาทิ มาตรการควบคุมโรค Bubble and Seal ,ใช้ยาฟ้าทะลายโจรในการรักษา, วิจัยสูตรฉีดวัคซีนไขว้สู้เชื้อกลายพันธุ์, ตั้งรพ.สนาม ฮอสพิเทล, จัดระบบการดูแลรักษาที่บ้านและชุมชน (HI/CI) และจัดตั้งทีมปฏิบัติการเชิงรุก (CCR Team) เพื่อตรวจค้นหาเชิงรุกและฉีดวัคซีน และดูแลรักษาโควิด 19 ครบวงจร เป็นต้น และใช้ความอดทนเป็นที่ตั้ง เพราะการแพร่ระบาดมีระยะเวลายาวนาน มีความเห็นต่างจากนักวิชาการที่หลากหลาย ต้องสร้างสมดุลทั้งการควบคุมโรคและเศรษฐกิจ แต่เมื่อก้าวข้ามสถานการณ์หรือวิกฤตได้ ผลการปฏิบัติงานจะแสดงความสำเร็จ ทำให้เกิดความภาคภูมิใจ
************************************ 13 กันยายน 2564
วันพฤหัสบดีที่ 24 กุมภาพันธ์ 2565
​นายกรัฐมนตรีกล่าวคำปราศรัยเนื่องในโอกาส “วันศิลปินแห่งชาติ” ประจำปี 2565 ชื่นชมศิลปินทุกแขนง ขอทุกคนร่วมส่งเสริม สืบสาน ทำนุบำรุงศิลปวัฒนธรรมของชาติให้เจริญรุ่งเรือง
​นายกรัฐมนตรีกล่าวคำปราศรัยเนื่องในโอกาส “วันศิลปินแห่งชาติ” ประจำปี 2565 ชื่นชมศิลปินทุกแขนง ขอทุกคนร่วมส่งเสริม สืบสาน ทำนุบำรุงศิลปวัฒนธรรมของชาติให้เจริญรุ่งเรือง
วันนี้ (24 กุมภาพันธ์ 2565) นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวคำปราศรัยเนื่องในโอกาส “วันศิลปินแห่งชาติ” ประจำปี 2565 เผยแพร่ทางสถานีวิทยุกระจายเสียงแห่งประเทศไทย สถานีวิทยุโทรทัศน์แห่งประเทศไทย และสถานีวิทยุโทรทัศน์ช่อง 9 MCOT HD สรุปสาระสำคัญ ดังนี้
นายกรัฐมนตรี กล่าวในนามของรัฐบาลขอส่งความระลึกถึงและความปรารถนาดีให้ศิลปินแห่งชาติ ตลอดจนศิลปินทุกแขนง และผู้เกี่ยวข้องกับงานด้านศิลปวัฒนธรรมทุกคน ที่มีส่วนสำคัญในการส่งเสริม สืบสาน ทำนุบำรุงศิลปวัฒนธรรมของชาติให้มีความเจริญรุ่งเรืองตลอดมา รวมทั้งขอยกย่องเชิดชูเกียรติเหล่าศิลปินแห่งชาติทุกแขนง ซึ่งถือเป็นครูของแผ่นดิน เป็นปูชนียบุคคลที่ได้อุทิศตน สร้างสรรค์ผลงานศิลปะอันทรงคุณค่า เพื่อสานต่อมรดกภูมิปัญญาทางวัฒนธรรมให้ดำรงอยู่ เป็นสมบัติอันล้ำค่าของแผ่นดิน และความภาคภูมิใจของลูกหลานไทย
ทั้งนี้ รัฐบาลได้ประกาศให้วันที่ 24 กุมภาพันธ์ ซึ่งเป็นวันคล้ายวันพระบรมราชสมภพ พระบาทสมเด็จพระพุทธเลิศหล้านภาลัย รัชกาลที่ 2 เป็น “วันศิลปินแห่งชาติ” เพื่อน้อมสำนึกในพระมหากรุณาธิคุณ ที่ทรงมีคุณูปการต่องานศิลปวัฒนธรรมของชาติ ทั้งด้านกวีนิพนธ์ ด้านดนตรี และด้านประติมากรรมด้วยพระราชปรารถนาให้ศิลปะของไทยดำรงอยู่เป็นศิลป์แห่งแผ่นดินอย่างสง่างาม
------------------
กลุ่มประชาสัมพันธ์และเผยแพร่ สำนักโฆษก